 

**בבית הדין הצבאי המחוזי**

**במחוז שיפוטי מטכ"ל**

**בפני השופטת: סא"ל מיכל אמברם שחר**

**בעניין: התובע הצבאי (ע"י ב"כ, קמ"ש תהל ברון)**

**נגד**

נאשם: ח/ XXX רב"ט ג' ד' ק' (ע"י ב"כ, סרן יעל לוי)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 23.10.2019 ועד יום 05.12.2022 למשך 1,140 ימים, בהתאם לכתב האישום המתוקן ולפרטים הנוספים.

1. **ניתנה היום, ז' בטבת התשפ"ד, 19.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין השתמטות ממושכת מן השירות הצבאי שנמשכה 1,140 ימים עד להתייצבותו.

ברקע השתמטות זו ניצבת הזיקה הנמוכה לארץ והעובדה שמרכז חייו היה לסירוגין בדרום אפריקה. החייל עלה ארצה מדרום אפריקה בחודש ינואר 2018. הוא גוייס לצה"ל, כאמור, כמשתמט בהיותו כבן 24. מיד כאשר נכנס להליך השילוב הביע החייל מוטיבציה גבוהה להשתלב בשירות הצבאי ולהתמיד בו, על אף ששוהה בגפו בישראל והוריו ומשפחתו בדרום אפריקה.

בפתח הליך השילוב השלים החייל טירונות, שובץ לתפקיד XXX והשלים את הכשרותיו במלוא המוטיבציה והמהירות האפשרית. הן בטירונות הן במסגרות ההסמכה והן ביחידתו - XXX חוות דעת המפקדים היו מצויינות. בכל מסגרת הוא הוכיח רצון גבוה לתרום ולהצליח, מחוייבות גבוהה למשימה ועמידה בכל דרישות המסגרת והמשמעת הצבאית. מאז חודש אפריל 2023 משרת החייל XXX, הוא עושה חיל ומהווה דוגמא ומופת. לאורך הליך השילוב התייצב החייל לכל הדיונים ושב והביע רצון להתקדם גם בשירות קבע בצה"ל.

לאורך ההליך זכה החייל לתמיכה מלאה של מערך הת"ש ביחידתו והותאמה לו הלנה בדירת אל"ח בשים לב למצבו המשפחתי והאישי בארץ. צוות מדור השילוב ועו"ס בית הדין המשלב, סיפקו גם הם לחייל מעטפת תמיכה חמה, ממועד כניסתו להליך, כאשר כבר עם שחרורו מהמעצר וכניסתו להליך השילוב, דאגו למסגרת מגורים מיידית. רכזת השילוב עופרי שרון ליוותה את החייל לאורך כל הדרך והיוותה גורם תמך משמעותי בהליך זה.

שילובו של החייל בבית הדין המשלב מהווה דוגמא ומופת להשתלבות מוצלחת בשירות הצבאי ויש לברך על כך.

יישר כוח גדול ליחידת החייל על העמדת מעטפת פיקודית חמה ותומכת.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל: סא"ל נוח מג"ד XXX, רס"ן טל מפקד גף ורס"ם שמעון , קצין רכב. העתק יועבר גם לסמ"ר אנדריי.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
1. **ניתן היום, ז' בטבת התשפ"ד, 19.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**נערך על ידי נ.פ**

**בתאריך: 1.1.24**

**חתימת המגיה: שיר בן-ארמון**